cyanic-selkie/wikianc huggingface dataset:
Diderich Hegermann
Hegermann var fødd i Altona i Schleswig-Holstein. Foreldra hans flytta til Fredrikshald i 1765, der faren hans var krigskommissær. I 1775 reiste han til København, og året etter vart han kadett ved kadettkorpset. Han vart korporal i korpset i 1782, og sekondløytnant i 1786. Deretter vart han kompanisjef i 2. akershusiske infanteriregiment, samstundes som han underviste ved den matematiske skulen (krigsskulen). I 1796 skreiv han 'krigsskulens' historie. Seinare reorganiserte han denne undervisningsinstitusjonen som han og var kommandør av. Frå 1805 var han med i ein kommisjon som reformerte dei militære institutta i Danmark og Noreg. I mars 1814 vart han leiar av den norske avdelinga, som fekk namnet Det kongelige norske Landkadetkorps.
Indre Nordmøre
Indre Nordmøre er eit geografisk omgrep som oftast omfattar kommunane Gjemnes, Tingvoll, Sunndal, Surnadal og Rindal. Det utgjer saman med Ytre Nordmøre distriktet Nordmøre i Møre og Romsdal fylke.
Masterton
Telefon
Telefonsentralen i Masterton opna i 1897 med 53 abonnentar. Den 31. mai 1919 vart Masterton den første byen på New Zealand som fekk ein heilautomatisk telefonsentral.
Gospel
Gospel eller gospelmusikk (frå engelsk, evangelium) er ein musikksjanger som er laga for å uttrykke personleg eller felles kristen tru. Kristen musikk innanfor forskjellige sjangrar kan stundom òg verte kalla gospelmusikk.
Linfen
Byprefekturet Linfen omfattar eitt distrikt (区 qū), to byfylke (市 shì) og fjorten fylke (县 xiàn).
Kentaro Suzuki
Kentaro Suzuki er ein tidlegare japansk fotballspelar.
Der ingen skulle tru at nokon kunne bu
Programidéen
Grunnane til at folk bur på dei avsidesliggjande plassane er ulike. Nokre har budd der heile livet. Andre har flytta tilbake til staden der dei er fødd og oppvaksen, ofte etter eit vaksenliv «utanskjers». Medan andre igjen har brote opp og flytta ut til ein plass utanfor allfarveg, for å leve nær naturen og i stilla.
Garborgheimen
Garborgheimen er fødestaden og barndomsheimen til forfattaren Arne Garborg. Huset blei bygd av foreldra hans, Ane Oline og Eivind Aadneson Garborg, i 1848. Huset er eit typisk jærhus og står på garden Garborg i Time kommune på Jæren, om lag 5 km vest for Undheim. Huset vart eigd og bruk av familien fram til 1869. Innreiinga og møblar frå 1850-talet gir eit godt bilete av den kulturelle og sosiale bakgrunnen til diktaren. Nokre få gjenstandar er autentiske for staden, blant anna den blå kista, ei hylle og ein lysestake, medan det meste er tidsautentisk. Huset er eit godt bevart jærhus og har vore freda som kulturminne frå 1939, og har vore drive som museum frå 1951. Huset vert skildra blant anna i romanen Fred.
Bougainville
Øya Bougainville utgjer størstedelen av regionen Bougainville, som er den einaste autonome regionen i Papua Ny-Guinea. Øya har eit flatemål på 8 800 km². Geografisk sett høyrer øya saman med Solomon-øyane, som ligg like sør-aust for Bougainville.
Safiental
Bakgrunnsstoff
Safiental
Eikemo i Åkrafjorden
Eikemo hadde seks fastbuande i 2005. 3 av desse er gardbrukarar som mellom anna held geiter. Det fanst rundt 300 geiter på Eikemo dette året.
Dataspel
Dataspel er program som blir køyrde på ei datamaskin, anten ein personleg datamaskin eller ei dedikert spelemaskin. Det finst også spel som inneheld både elektroniske og mekaniske komponentar, til dømes ein del speleautomatar som inneheld både fysiske kuler og avansert elektronikk.
Teknologiar
Speleautomatar (eng. arcade games) er den eldste forma for elektroniske spel. Mange maskiner inneheld dei same spela som er tilgjengelege på heimedatamaskiner og konsollar, mange med avansert ekstrautstyr som realistiske handvåpen til å «skyte» på skjermen med, eller ratt eller stikke for å styre bil- og flyspel. Tradisjonelle flipparspel er no gjerne delvis elektroniske, det same gjeld pengespelautomatar (som einarma bandittar).
Buddyprisen
Buddyprisen er ei utmerking som blir delt ut av Norsk jazzforum til norske jazzmusikarar. Prisen er ein statuett av trompetaren Buddy Bolden, av biletkunstnaren Lise Frogg, samt 50 000 kroner (2005). Utdelinga skjer på klubben Bare Jazz i Oslo.
Haugtussa
Formalt er Haugtussa ein tradisjonell diktsyklus, bygt på rim og fast rytme; innhaldsmessig vert teksten rekna til nyromantikken. Versa er dikta over salmemelodiar, regler, stev og folkeviser, og mange av dei er blitt populære viser. Både Edvard Grieg, Ketil Bjørnstad og Kenneth Sivertsen har skrive musikk til Haugtussa, eit av dei mest adapterte verka i den norske bokheimen. Den kanskje mest kjende einskildsongen er «Sporven», komponert av Catharinus Elling. Blant dei som har illustrert verket er målaren Håkon Bleken. Det er blitt sett opp som teater og ballett, og i 2015 var det urpremiere på Ole Karsten Sundlisæter sin opera Haugtussa i Helheim.
Forteljinga
Ei natt kjem den daude søstera hennar til henne i eit syn, og gir henne eit val: Om ho vil ta ved den gåva å sjå det andre ikkje ser. Ho vel å ta gåva, med orda: «Heller vil eg med augo sjå, enn dauv og blind gjennom verdi gå». Frå då av er ho kalla «Haugtussa», av di ho ser dei underjordiske. Samstundes blir ho meir einsam enn før.
Abu Dhabi
Historie
Abu Dhabi arbeidde i perleindustrien og handel med andre. I følgje ei kjelde var Persiabukta den beste staden for å finne perler. Perledykkarar var under vatn i eitt til eitt og eit halvt minutt, og kunne dykke opp til tretti gonger om dagen. Det fanst ikkje oksygentankar og alle former for mekanisk utstyr var forbode. Dykkarane hadde ei naseklype av lêr, og lêr som dekka fingrane og storetåa for å verne dei medan dei leita etter østers. Dykkarane fekk ikkje betalt dagsløn men fekk ein del av inntektene for sesongen.
Klima
Den kjøligare årstida er frå november til mars, då temperaturane varierer frå moderat heitt til kaldt. I denne perioden kan ein òg få tett tåke somme dagar. Januar er den kjøligaste månaden, medan juli og august er dei heitaste.
Økonomi
Abu Dhabi er det mest velståande emiratet i landet og meir enn 1000 milliardar dollar vert investert verda over i byen aleine. Skatteprosenten i Abu Dhabi er, som i resten av landet, null for innbyggjarar og for føretak som ikkje er bankar eller oljeselskap. Etihad Airways har hovudkvarteret sitt i Abu Dhabi.
Idrett
Abu Dhabi har fire fotballstadion: Al Jazeera Stadium, Al Wahda stadion, Sjeik Zayed fotballstadion (Zayed Sports City) og Hazza Stadium. Sjeik Zayed cricketstadion ligg i utkanten av byen og er for tida heimebaben til det pakistanske circketlaget.
Fotball og cricket er særs populær i byen. Mange ungdomar spelar fotball på parkeringsplassar nær cornichen. Cricket er òg populært på grunn av dei mange sørasiatiske arbeidarane.
Jacob Obrecht
Liv og verk
Det einaste portrettet som finst av han, er laga av Hieronymus Bosch.
Jortveit
Jortveit er ein tettstad i Grimstad kommune i Agder fylke med. Busetnaden i den gamle uthamna Homborsund vert rekna med til tettstaden.
Gudbrandsdølen
Variantgruppa
Slåtten er katalogisert som nr 110 i band I av hardingfeleverket. Tre variantar er frå Vest i Telemark, og fire frå aust. Lars Hovden kunne to variantar av slåtten, og Johannes og Gunnar Dale spela begge i tradisjon etter bestefaren Knut Dale. Både Dale og Hovden har slåtten etter Håvard Gibøen. Slåtten var og nytta av Svein Løndal og Eilev Smedal.
Astrid Brekken
Astrid Oddrun Brekken er ein norsk sosiolog, journalist og sauebonde i Lesja. Ho er mest kjend som programleiar i NRK.
John Garang
Garang blei meldt død av SN den 1. august 2005 etter at helikopteret hans hadde havarert dagen før på veg tilbake frå nabolandet Uganda. Ulukka er ikkje sett på som mistenkeleg, men fleire tusen sørsudanesarar protesterte likevel i gatene i Khartoum.
Stor-Manchester
Stor-Manchester grensar til Cheshire i sørvest og sør, Derbyshire i søraust, West Yorkshire i nordaust, Lancashire i nord og Merseyside i vest. Stor-Manchester byområde er det tredje mest folkerike i Storbritannia og dekkjer det meste av grevskapet.
Turbulens
Turbulente straumar er tilfeldige på det sett at det ikkje går an å forutsjå kva for ein fart straumen vil ha på ein gjeven stad på eit gjeve tidspunkt. Derimot kan det beskrivast statistisk. Det er også ikkje-lineært, då små uroingar kan føre med seg store endringar av strøymingane. Jo høgare reynoldstalet er, jo meir var er straumen for uroingar og jo større er sjansen for at straumen vert turbulent. Turbulens fører òg med seg ein auka diffusjon, då turbulens kjenneteiknast av raskt varierande strøymingar i forskjellige retningar.
Richard Wright
Pink Floyd-karriere
Ved å bruke songar som ikkje passa inn på Pink Floyd-albumet Animals, gav Wright ut sitt første soloalbum i september 1978 utan mykje oppstyr. Wright kjempa med både personlege problem og stadig dårlegare forhold til Roger Waters, og under innspelinga av The Wall i 1979 fekk han sparken frå bandet. Han vart derimot med på den påfølgjande turneen som innleigd musikar. Sidan dei spektakulære konsertane vart eit tapsprosjekt for dei tre andre medlemmane i Pink Floyd, var Wright den einaste av dei fire som tente pengar på turnéen. I 1983 gav Pink Floyd ut albumet The Final Cut, det einaste Pink Floyd-albumet utan Richard Wright.
Det siste tiåret
Wright medverka med tangentinstrument og som korist på David Gilmour sitt soloalbum On an Island, som kom ut i 2006, og var med på den påfølgjande turnéen. Waters inviterte Wright med på sin The Dark Side of the Moon Live-turné same året, men han avslo sidan han arbeidde på sitt nye soloalbum (som ikkje er kome ut enno, men som er venta i 2007).
Diskografi
For platene hans med Pink Floyd sjå Pink Floyd-diskografi
Tradisjonell pop
Etter rock and roll
I 1983 valde Linda Ronstadt, som då vart rekna som ein av dei førande kvinnelege vokalistane innan rock, å samarbeide med den legendariske orkesterleiaren Nelson Riddle og gje ut eit album med standardsongar frå 40- og 50-åra kalla What's New. Det nådde tredjeplass på Billboardlista, vann ein Grammy-pris og inspirerte Ronstad og Riddle til å lage to album til i 1984 og 1986. Alle tre albuma vart populære og viste ein heilt ny generasjon musikken frå swing-tida og tida før.
Talet 11
Ordenstalet som svarar til talet elleve, er ellevte (11.).
Eidsvoll kommune
Terrengtilhøve
På Mistberget står det no eit branntårn frå 1938 og ei sendarmast for fjernsyn, radio, DAB-radio, digitalt bakkenett og basestasjon for helseradio. Her finst òg ein jerngruve for Eidsvold Verk, og fleire gamle skjerp etter bly, sink, kopar, jarn, wolfram, sølv og gull. På Byrud gard finst marmor og ei smaragdgruve.
Lausavsettingar frå den siste istida pregar landskapet i dei sentrale stroka av kommunen. Ein stor mo av sand og grus i sørvest, om lag 190 meter over havet, vart lagt opp av breelver då isen drog seg attende, og demte opp det som nå er Hurdalssjøen, og gav Andelva, som har opphav i Hurdalssjøen, ei retning mot aust fram til Vorma. Av di elva renn på tvers av den strøkretninga som som isen har gjeve fjellet i undergrunnen, har det vorte fleire fossar i elva.
Kringkastingsrådet
Kringkastingsrådet er eit rådgjevande organ for NRK.
Tharangambadi
Soge
Tarangambadi tyder 'hav-' eller 'bølgjestaden', og var opphavleg ein tamilsk fiskarlandsby. Den 20. november 1620 gav herskaren av Tanjore-riket det danske sendebodet Ove Gjedde løyve til å oppretta ei festning og handelsstad der, mot ein årleg tributt. Bygginga av Dansborg, som framleis står på staden, tok til. Trankebar blei så utgangspunktet for dansk handel og fraktfart over Indiahavet, til dømes med pepar frå Tenasserim (eller Mergui) i dagens Burma og nellik frå Macassar i dagens Indonesia.
Stormfuglfamilien
Somme artar av stormfuglfamilien har ein bestand på fleire millionar par medan andre artar har mindre enn 200 attlevande individ. Menneske har tradisjonelt utnytta fleire artar av havhestar og lirer som mat, til brennstoff og til agn, ein praksis som held fram på ein kontrollert måte i dag. Fleire artar er trua av introduserte artar som åtakar ungar og vaksne i hekkekoloniane og dei er òg trua av linefisket.
West Sussex
Chichester er adminsitrasjonsstad og det høgaste punktet i grevskapet er Black Down, på 280 meter over havet.
Noregsmeisterskapen i fotball for menn 2000
Noregsmeisterskapen i fotball for menn 2000 var ei norsk fotballturnering som vart arrangert i 2000. Dette var det 95. Noregsmeisterskapen i fotball.
Schams
Schams (retoromansk Val Schons) er ein del av Hinterrheindalen i den sveitsiske kantonen Graubünden.
Nieuwe Merwede
Ho er ein av fleire elvar som heiter Merwede. Elva Boven Merwede («Øvre Merwede»), ei fortsetjing på Rhinen-Waal og Maas (i dag Afgedamde Maas) elvane etter dei renn saman ved Gorinchem, deler seg ved byen Hardinxveld-Giessendam i elvane Beneden Merwede («Nedre Merwede») i nordvest og Nieuwe Merwede i sørvest. Nieuwe Merwede renn saman med Bergse Maas nær Lage Zwaluwe og dannar estuaret Hollands Diep, og skil øya Dordrecht frå Biesbosch nasjonalpark.
From Genesis to Revelation
Produksjon
Genesis bestod opphavleg av Peter Gabriel, Tony Banks, Mike Rutherford og Anthony Phillips, utan trommeslagar. Då Jonathan King merka seg ein av demoane deira, tok han dei under vengjene sine, samt at skulevenen deira Chris Stewart spelte trommer. Dei spelte inn «The Silent Sun» som den første singelen sin. Han vart sidan skildra som ein «Bee Gees-pastisj» skriven hovudsakleg for at King skulle like det. Singelen kom ut i februar 1968, men selde dårleg. Oppfølgjaren tre månader seinare, «A Winter's Tale», gjorde det heller ikkje bra. Etter å ha erstatta Chris Stewart med John Silver fekk King dei til å skrive eit heilt album, laust basert på Bibelen. Albumet vart spelt inn i august 1968 i skuleferien, og seinare vart det lagt på strykarar og blåsarar av King, noko som ergra bandet. King let songane gli over i kvarandre som på eit konseptalbum.
Utgjeving og mottaking
Namnet på bandet vart fjerna frå omslaget fordi Decca hadde oppdaga at eit lite kjend amerikansk band hadde det same namnet, og bad King endre namn på bandet, noko han avslo. Amerikanske «Genesis» var truleg eit band frå Los Angeles som gav ut eit album kalla In The Beginning på Mercury i 1967. , eller det kan ha vore eit enno meir obskurt R&B-band frå Massachusetts.
Hennset
Frå Hennset er det ferjesamband over Aresvikfjorden til Aresvik i Aure kommune. Ferjesambandet er ein del av riksveg 682.
Rabindranath Tagore
Rabindranath Tagore var ein bengalsk (hinduisk) tenkjar, nasjonalist og forfattar. Han arbeidde for sosial reform og støtta indisk sjølvstende, og skreiv både politiske og meir personlege tekstar. Han er kjend for verk som Gitanjali (Song-offer), Gora ('Lyshuda') og Ghare-Baire ('Heimen og verda'), og har skrive teksten til både den indiske og den bangladeshiske nasjonalsongen: «Jana Gana Mana» og «Amar sonar Bangla».
Andreas Lunnan
Andreas Lunnan var ein norsk journalist, musikar og programleiar frå Skogn i Nord-Trøndelag, tilsett i NRK.
Tidleg i karrieren jobba Lunnan som journalist i Trønder-Avisa. I 1975 var han med på å starta opp NRK sitt distriktskontor på Steinkjer, og han var distriktsredaktør i NRK Nord-Trøndelag i fleire år frå oppstarten i 1984.
Kunst rett vest
Bakgrunnsstoff
Internettsidene for Kunst rett vest.
Große Seehorn
Fyrstebestiginga fann stad den 26. august 1869. Florian Brosi og Emil Hauser og dei tre fjellførarane Christian Jann, Chr. Jegen og Schoch kleiv til topps.
Siouxsie and the Banshees
I starten vart bandet assosiert med punk-miljøet, men utvikla seg raskt til «ei form for post-punk-disharmoni full av vågale rytmiske og lydmessige eksperiment». Debutalbumet deira The Scream kom ut i 1978 til rosande omtale. I 1980 endra dei den musikalske retninga si og vart «nesten eit heilt anna band» med Kaleidoscope, som nådde femteplassen på UK Albums Chart. Med Juju (1981), som òg nådde topp 10, vart dei eit viktig band i det gryande gotiske miljøet. I 1988 slo bandet gjennom i Nord-Amerika med det varierte albumet Peepshow, som fekk god kritikk. Med stor støtte frå radiostasjonar baserte på alternativ rock, fekk dei ein hit i USA i 1991 med singelen «Kiss Them for Me».
Statsråd
Kjelde
regjeringa.no
Siouxsie and the Banshees
Ettermæle
Dei to låtskrivarane i The Smiths snakka om bandet. Songaren Morrissey sa at «Siouxsie and the Banshees var glimrande», og at «dei var ei av dei store gruppene seint i 1970- og tidleg i 1980-åra». I 1994 sa han «om du studerer moderne grupper, som får presseomtale og går inn på salslistene, så er det ingen av dei som er så bra som Siouxsie and the Banshees. Det er ikkje støvete nostalgi, det er fakta». Då gitaristen Johnny Marr vart spurt om kven han angra på han ikkje fekk sett konsert med sa han «første utgåva av Siouxsie and the Banshees. Men andre utgåva var enno betre». Marr nemnte at han likte John McGeoch og bidraga hans til singelen «Spellbound». U2 omtalte Siouxsie and the Banshees som ei stor inspirasjonskjelde og valde ut «Christine» for ei samleplate for Mojo. I september 1981 omtalte Dave Gahan frå Depeche Mode The Banshees som eit av dei tre favorittbanda hans i lag med Sparks og Roxy Music. Jim Reid frå The Jesus and Mary Chain omtalte «Jigsaw Feeling» frå The Scream som ein av favorittsongane hans. Thurston Moore i Sonic Youth har omtalt «Hong Kong Garden» som ein av favorittsongane hans, og Kevin Shields i My Bloody Valentine omtalte dei som tidlege inspirasjonskjelder.
Hamnvik
Hamnvik er kommunesenteret i Ibestad kommune i Troms og Finnmark. Tettstaden ligg på søraustenden av øya Rolla, ved sundet Bygda, og har.
Josquin des Prez
Ferrara
I Ferrara vart han tilsett som kapellmeister for fyrst Ercole d`Este, og no kjem han fram i det historiske lyset. Det vart mellom anna skrive om han at han var noko vrang av seg, og ein skrivar tilrådde fyrsten å heller tilsette Heinrich Isaac: «Det er sant at Josquin er ein betre komponist, men han skriv som han vil, og ikkje når han vert beden, og han ber om ei løn på 200 dukatar der Isaac ikkje bed om meir enn 120...»
Condé
Dei siste åra Josquin levde var han tilsett ved katedralen i Condé (no Condé-sur-l'Escaut), og her vart han prost. Mykje av den beste musikken han skreiv vart til medan han arbeidde her. No var han rekna som ein av dei fremste komponistane i samtida, og Martin Luther skreiv om han: «Josquin er ein meister med notar, og dei yttrykkjer det han ønskjer av dei; elles lyt dei fleste korkomponistar gjera det notane bed dei om».
Giske
Geografi
Ho blei forbunden med fastlandet i 1987, då bru til Valderøy stod ferdig. Vegnettet blei seinare utvida med ein undersjøisk tunnel til Godøy.
Sylvi
Bruk
Det er 1 258 kvinner som heiter Sylvi i Noreg (SSB, 1.1.2006). Det var særleg populært som dåpsnamn like etter den andre verdskrigen og i tiåra som følgde, men bruken gjekk deretter raskt ned. Sylvie er uvanleg i Noreg, med berre rundt 50 berarar.
Twin Peaks
Twin Peaks vart ein kritikarsuksess både i heimlandet og internasjonalt og fekk ein trufast fanskare. Serien vart ein del av populærkulturen og vart referert til i andre fjernsynsseriar, TV-reklamar, videospel, filmar og songtekstar. Dalande sjåartal gjorde at ABC insisterte på at identiteten til mordaren til Laura måtte avslørast halvvegs i andre sesongen. I 1992 vart det laga ein film, Twin Peaks: Fire Walk with Me, som omhandla perioden opp til handlinga i fjernsynsserien starta. Filmen gjorde det dårleg i Amerika, men vart ein suksess i Japan.
Ischia
Antikken
Øya har vore busett sidan bronsealderen. Grekarar frå Évvia kom her på 700-talet fvt. og danna ein marknadsplass for handel med etruskarar frå fastlandet. Busetnaden hadde òg etruskiske og fønikiske innbyggjarar. Den gode hamna gjorde at busetnaden Pithecusae vart rik på handel med jern til fastlandet. På det meste hadde Pithecusae kring 10 000 innbyggarar.
Oddvard Nilsen
Familie
Nilsen er son av murarsvenn Odd Nilsen (1917–1964) og industriarbeidar Ellinor Jensen (1917–2003). Farsslekta verka innan murarfaget i fleire generasjonar. Oddvard Nilsen er gift med Torill Nilsen (1948–), som var medlem av Askøy kommunestyre 1995–2003. Paret har tre søner saman, mellom dei fylkesordføraren Tom-Christer Nilsen (f. 1969) og friidrettsutøvaren Trond Erik Nilsen (f. 1972).
Geologisk tidsskala
Geologisk tidsskala er eit kronologisk skjema (eller idealisert modell) nytta innan stratigrafi for dele inn tidsperiodar basert på forskjellige hendingar som har skjedd opp gjennom historia til jorda. Tidskalaen og namna er lagt fram av International Commission on Stratigraphy og tabellen under nyttar standard fargekordar frå United States Geological Survey.
Euskirchen
Sjølv om Euskirchen i dag er ein moderne handelsby, har han ei historie som går 700 år tilbake i tid, og fekk bystatus i 1302.
Diskografien til Siouxsie and the Banshees
Diskografien til Siouxsie and the Banshees består av elleve studioalbum, tre konsertalbum, fire samlealbum, ein extended play (EP)og 30 singlar. Denne lista inneheld ikkje materiale spelt inn av bandmedlemmane med The Creatures eller The Glove, eller soloarbeidet til Siouxsie Sioux og Steven Severin.
151
Døde
150er
152
Døde
150er
Oslo Nye Sparebank
Oslo Nye Sparebanks Fond
Vestlandsbanken kjøpte opp Oslo Nye Sparebank i 1975. Kjøpssummen var 1,1 mill kr (svarer til 5,3 mill 2010-kroner), og denne summen vart til grunnkapitalen i Oslo Nye Sparebanks Fond. Fondsmidelen er i dag ca 3,5 mill kr.
Oslo Nye Sparebanks Fond har som føremål å stø slike tiltak som sparebankar plar stø, men særleg tiltak som er til bate for innflyttarar eller organisasjonane deira i Oslo eller grannekommunane. Fondet gjev berre tilskot til nynorsktiltak.
Fondet har eit styre med fire medlemer. Styret i Bondeungdomslaget i Oslo, styret i Noregs Mållag, styret i Sparebankforeningen og Kreditttilsynet peikar ut ein medlem kvar, med personleg varamedlem. Administrasjonen i Norsk Barneblad fungerer som sekretariat for fondet.
Arild Nybø
Karriere
Frå 1988-2005 var Nybø journalist og fotograf i lokalaviser, lokal-TV, P4, NRK Sogn og Fjordane (1996-2005), og faglærar i media.
Han fekk Sogn og Fjordane journalistlag sin pressepris i 2002 saman med Ottar Starheim, for å ha bygd opp Fylkesleksikon for Sogn og Fjordane. Nybø var òg med på å bygge opp Nynorsk Mediesenter, og var faglærar der i 2004.
Nybø starta i 2009 selskapet Mediebruket AS der han er dagleg leiar.
Akhtar Chaudhry
8. oktober 2009 vart Chaudry vald til 4. visepresident i Stortinget, som den første med minoritetsbakgrunn.
Oslofeltet
Oslofeltet (òg kalla Oslo Graben) er eit særprega geologisk område (paleorift eller graben), 45–75 km i breidd, som strekkjer seg frå Langesund i sør til Brumunddal i nord.
The Silent Sun
«The Silent Sun» (kalla berre «Silent Sun» på albumet frå 1968) er den første singelen til det engelske rockebandet Genesis. Han vart skriven av Tony Banks og Peter Gabriel på ei tid då den potensielle produsenten deira, Jonathan King, var i ferd med å miste interessa. Dei viste at King var tilhengjar av Bee Gees, og Banks og Gabriel skreiv songen spesifikt for å fange merksemda hans igjen. Bandet fekk kontrakt og songen vart gjeven ut som singel 22. februar 1968. Dei byrja like etter å arbeide på debutalbumet sitt, From Genesis to Revelation.
Primorska
Primorska (italiensk Litorale; tysk Küstenland) er ein historisk region i Slovenia. Namnet kjem frå det historiske habsburgske kronlandet Küstenland, som Primorska var ein del av.
Anita Apelthun Sæle
Ho er utdanna med fagbrev i kontorfag 1970, Økonomisk gymnas 1973, Kristendom grunnfag, Universitetet i Oslo 1975. Handelshøgskolen BI 1990. Sæle har sidan 1971 vore gift med Norge idag-redaktør Finn Jarle Sæle. Saman har dei fire born, blant annan forretningsmannen Finn Ørjan Sæle og nettredaktør Trude Sæle (f. 1972).
Politikk
Etter at ho vart vraka frå KrF si liste i 2005, gjorde einskilde småparti forsøk på å få henne til å stilla for dei, blant dei Kristent Samlingsparti og Kystpartiet. Desse avviste ho.
Marcos Antonio García Nascimento
Han spela for klubbane Kyoto Purple Sanga og Albirex Niigata.
Tradisjonelle grevskap i Skottland
Dei tradisjonella grevskapa i Skottland er historiske og kulturelle regioner. Dei har i dag ingen praktisk tyding.
Étang de Thau
Økonomi og naturressursar
Bortsett frå fiske og skalldyrfiske, er hovudnæringa til området rundt Étang de Thau turisme, særleg i form av segleskular.
Sølvi
Sølvi er eit kvinnenamn, ei norsk sideform til namnet Sylvi eller Sylvia, som er hokjønsforma av det latinske ordet Silvius, som tyder skog. Namnet kan og vere avleia av namnet Sølve, eit namn kan vere sett saman av Sǫl- ('hus, sal') og -ve ('heilagdom') eller -ver ('mann, kjempe'), men som kvinnenamn òg kan vere ei kortform av namn som Solveig.
50000 Quaoar
Størrelse
Quaoar er estimert å ha ein diameter på 1260 ± 190 km, som på oppdagingstidspunktet gjorde at det var det største objektet funne i solsystemet sidan Pluto. Nyare observasjonar av romteleskopet Spitzer føreslår derimor ein mykje større albedo på 0,19 og som ei følgje av dette ein mindre diameter på (844.4 ±(+206,7, -189,6
Staubbachfall
Fossen var avbilda på eit frimerke i 1930-åra.
Tor Henriksen
Tor Henriksen var ein norsk politikar for SV. Han vart innvald på Stortinget frå Finnmark i 1973.
Kulisteinen
Inskripsjon
Runeteksten med latinske bokstavar:
Vang kyrkje i Valdres
Vang kyrkje i Vang kommune i Valdres i Innlandet er ei krosskyrkje i tre frå 1840.
Vangsteinen, ein bilet- og runestein frå 1000-talet som var reist attmed stavkyrkja, er no er plassert attmed kyrkjeporten.
USS «Constitution»
USS «Constitution» er ein tremasta fregatt som høyrer til United States Navy. Fartøyet er kalla opp etter den amerikanske grunnlova av den første presidenten i USA, George Washington. USS «Constitution» vart sjøsett i 1797 og er verdas eldste marinefartøy som er i aktiv teneste.
Meerbusch
Geografi
Byen ligg like utanfor Düsseldorf nær Düsseldorf internasjonale flyplass og Messe Düsseldorf. Andre nabobyar er Neuss, Krefeld, Duisburg, Kaarst og Willich.
Bredtvet kyrkje
Historikk
I 1817 vart Bredtvet gard kjøpt av lekpredikanten Hans Nielsen Hauge, opphavsmannen til bedehusrørsla i Noreg. Hauge moderniserte gardsdrifta her ved m.a. å innføra vassleidningar på garden, og dreiv Bredtvet til han døydde i 1824.
Kyrkjebygget
Altartavla i kyrkja er laga av Else Hagen og framstiller «Liv og død». Preikestolen og døypefonten er begge laga i stein. Orgelet er frå Grönlunds orgelbyggeri.
Peterborough United
Historie
Klubben vart overteken av Darragh MacAnthony som formann og eigar i 2006. Etter fleire skifte av manager tok Darren Ferguson over i 2007, i sin første klubb som manager. MacAnthony gjorde investeringar i klubben, og i januar 2008 kjøpte dei sin hittil dyraste spelar, målvakten Joe Lewis frå Norwich City, for £ 400 000. Klubben klarde direkte opprykk i Ferguson sin første sesong, 2007/08-sesongen, og spelte dermed på 3. nivå (League One) i 2008/09. Her kom dei på andre plass, og rykte dermed rett opp på 2. nivå (Football League Championship), der dei spelte i 2009/10-sesongen. Championship-sesongen vart skuffande - klubben kom sist på tabellen og rykte rett ned att, og Ferguson fekk sparken som manager midt i sesongen. Dermed var The Posh attende i League One i 2010/11-sesongen. Etter fleire byte av manager i løpet av berre eitt år, fekk Darren Ferguson jobben sin attende i januar 2011. Under Ferguson spelte Peterborough svært målrike kampar, i 2010/11-sesongen var dei den klubben i dei fire øvste divisjonane som hadde flest mål i kampane sine samanlagt (skåra sjølv pluss slept inn) med ein målforskjell på 106-75 på 46 kampar. Dette heldt til fjerde plass på tabellen og nytt opprykk til nest høgste divisjon via playoff-kampane.
Procida
Mellomalderen
Etter Vestromarriket sitt fall og den austromerske erobringa under dei gotiske krigane 535-554 vart Procida verande under Hertugdømet Napoli sitt styre. Øya vart fleire gonger rasert av vandalar, gotarar og sarasenarar og i mellomalderen busette innbyggjarane seg i ein forskansa landsby på øya kalla Terra Murata.
Caprera
Caprera er den nest største øya i øygruppa og har ei kystlinje på 45 km. Monte Tejalone er det høgaste punktet med 212 meter over havet. Det finst ingen hotell på øya, men ein stad har bungalower. Det klåre sjøvatnet rundt øya inneheld restane av mange romerske lasteskip.
Vladimir Smirnov
Anna
Smirnov budde i Sundsvall i Sverige frå 1991 til 2007 som svensk statsborgar med familien sin. I 2007 flytta han tilbake til Kasakhstan.
Bluesrock
Utviklinga av stilen starta i midten av 1960-åra i England og USA som rhythm and blues spelt av kvite europearar. Britiske band som The Animals, Cream og The Rolling Stones eksperimenterte med musikk frå eldre amerikanske bluesartistar som Howlin' Wolf, Jimmy Reed og Muddy Waters. Dei tidlege bluesrockbanda prøvde å spele lange improvisasjonar som var vanlege innan jazz, men i 1970-åra vart bluesrocken tyngre og meir riff-basert. Tidleg i 1970-åra vart grensene mellom bluesrock og hardrock mindre synleg då band byrja å spele inn rockealbum. I 1980- og 1990-åra har mange bluesrockband gått tilbake til sine bluesrøter og nokre av desse, som Fabulous Thunderbirds og Stevie Ray Vaughan vart ein periode store stjerner.
Historie
Sjølv om rock og blues alltid har vore nært knytt til kvarandre vart ikkje bluesrock sett på som ein særeigen sjanger før seint i 1960-åra. I 1963 utvikla den amerikanske gitaristen Lonnie Mack ein gitarstil som seinare vart identifisert som bluesrock. Det året gav han ut fleire rockeinstrumentalar på gitar som var basert på blues. Den mest kjende av desse er hitsinglane «Memphis» (Billboard #5) og «Wham!» (Billboard #24). Bluesrock vart derimot ikkje rekna som ein eigen sjanger før nokre år seinare då britiske band som Free, Savoy Brown og dei tidlegaste utgåvene av Fleetwood Mac dukka opp. Medlemmene i Fleetwood Mac hadde tidlegare spelt med fleire britiske bluesband, mellom anna med John Mayall og Alexis Korner. På denne tida vart òg innspelingane til Mack oppdaga på ny og han òg vart rekna som ein bluesrockartist. Andre amerikanske artistar som Johnny Winter, Paul Butterfield og gruppa Canned Heat vert òg rekna som pionerar innan bluesrock.
Kurgan i Kurgan oblast
Historie
19. januar 1782 gav Katarina den store busetnaden byrettar og det namnet som byen har framleis.
Utdanning
Kurgan har mange høgare utdanningsinstitusjonar, mellom anna Kurgan statlege universitet, Kurgan internasjonale universitet, eit jordbruksakademi, eit militærakademi og eit jernbaneakademi.
Volda skisenter
Anlegget
Det er godt lagt til rette for parkering ved anlegget og ein ny tilkomstveg frå hovudvegen ved Helgatun og opp til skisenteret vart ferdigstillt til sesongen 2004/2005.
Charlie Miller
Etter korte opphald i dei engelske klubbane Leicester og Watford gjekk turen attende til Skottland og Dundee United i 2000. Der var det tydeleg at han fekk gløden attende. Han fekk òg sin einaste landskamp for Skottland i 2001.
Sommaren 2004 valde Miller å gå til Brann, til tross for at han kunne heldt fram å spela i Dundee United. Men han sleit med å etablera seg på laget, og var innbytar då Brann vann cupfinalen same år.
Haramsøya
Haramsøya er ei øy i Ålesund kommune, tidlegare Haram kommune, på Ytre Sunnmøre i Møre og Romsdal, nord for Ålesund. Arealet er 13,3 km², og det høgaste punktet er Mannen på 347 meter over havet.
Næringsliv
Næringslivet på Haramsøya er variert, der ein finn bedrifter som NorWest AS, Coop marked, Åkre reknskap, NL Austnes trevare, Barius og Kaktus pub, Ulla havsportsenter og sparebanken møre.
Haramsøya i kulturen
Haramsøya fekk òg nasjonal merksemd på 90-talet for det store talet tvillingpar på øya, noko som vart dokumentert på Norge rundt på NRK.
Skotsk-gælisk
Bruk av skotsk-gælisk i dag
BBC starta den skotsk-gæliske fjernsynskanalen BBC Alba hausten 2008. Dei opererer også den gæliske radiokanalen BBC Radio nan Gàidheal, som har vore på lufta sidan 1985. Wikipedia har også ei utgåve på skotsk-gælisk med om lag 10 000 artiklar så langt.
Jens Lauritz Arup
Jens Lauritz Arup var ein norsk biskop, stortingsrepresentant og minister.
Immunforsvar
Ytre forsvar
Det ytre forsvaret består av huda, slimhinnene og andre organ (som til dømes magesekken). Så lenge huda er «tett», er det lite som kan trenga gjennom henne. Men opne sår kan føra til infeksjonar, som igjen kan føra til alvorlege sjukdomar. På same måte vil flimmerhåra i slimhinnene i nasen og i halsen fanga opp eventuelle fremmedlekam, og om dei skulle klara å koma seg forbi vil syren i magesekken ta livet av det aller meste. Auget og slimhinnene inneheld enzym som drep både viruspartiklar og bakteriar (til dømes lysozymer).
Sjølvhjelp
I mange tilfelle kan immunforsvaret få store problem med å handsame sjukdomen eller sjukdommane som angrip. Då kan det verta aktuelt å tilføra kroppen eit antibiotikum (jfg. antibiotikum), ein type medisin som drep mikroorganismar. Antibiotikum hjelper likevel berre mot bakterieinfeksjonar, og har ingen verknad på sjukdomar som er forårsaka av virus, som til dømes viruset HIV som fører til AIDS.
Gummersbach
Gummersbach er ein by i Tyskland i delstaten Nordrhein-Westfalen med om lag 52000 innbyggjarar. Han er administrativt sete i kreisen Oberbergischer Kreis. Byen ligg 50 km aust for Köln. Tidlegare vart Gummersbach kalla «Lindetrebyen» fordi lindetre voks langs hovudgata. Fram til 1920-åra brukte innbyggjarane i byen å kalle byen sin «litle Paris».
Isola Santo Stefano
Nedlegginga av NATO-basen er i gang og vil vere ferdig våren 2008.
Michoacán
Michoacán grensar til Colima og Jalisco i vest, Guanajuato og Querétaro i nord, México i aust, Guerrero i sør-aust, og Stillehavet i sør.
Veracruz
Frodig kystkultur
Dei etter meksikanske tilhøve mørkhuda «jarochos», som innbyggarane kallast, er kjende for å vera livsglade menneske med et avslappa forhold til den katolske religionen og eit frodig språk. Den lokale dialekten har eit liberalt tilhøve til korrekt spansk uttale.
York
Historie
Byen blei grunnlagd som eit romersk fort i år 71. Som Eboracum blei det ein viktig militærbase, og to romerske keisarar døydde her: Septimius Severus i 211 og Constantius Chlorus i 306.
Cerknicasjøen
Strabon nemner i Geografia (7.5) ei myr kalla Lougeon, som er identifisert som Cerknica.
Kredasjøen
Kreda er ein innsjø i Slovenia.
«Southern Actor»
Båten høyrer i dag til Hvalfangstmuseet.
Ole Bjørnsen
Ole Bjørnsen (Ole Bjørnsen Haukom) var ein norsk lærar, gardbrukar og politikar frå Telemark.
Bjørnsen var son ein av gardbrukar i Lårdal. Han gjekk i lære hos biskopen i Kristiansand, og vart i 1802 skulehaldar og kyrkjesongar i Kviteseid i Telemark. Frå 1812 sat han i forlikskommisjonen i Kviteseid, tre år seinare kjøpte han garden Haukenes og busette seg der.
Arent M. Henriksen
Arent Mikal Henriksen er ein norsk politikar for SV. Han starta den politiske karrieren sin i AUF, og var medlem av landsstyret i 1968 til 1969 og 1972 til 1973. Han involverte seg i Folkerørsla mot norsk medlemskap i Fellesmarknaden, og vart sekretær der. Han vart òg ein lokal leiar i Trondheim for Informasjonskomiteen til Arbeidarrørsla mot norsk medlemskap i EEC (AIK). Han slutta seg til dei delene av AIK som gjekk frå Arbeidarpartiet til det nydannete partiet Demokratiske Sosialistar – AIK som inngjekk i Sosialistisk Valforbund ved valet i 1973.same år og frå 1975 sammensluttet i Sosialistisk Venstreparti. Henriksen var vekselvis leiar og nestleiar i Trondheim SV 1977–79 og representerte partiet i bystyret 1979–83.
Hemoglobin
Struktur
I kvar undergruppe i hemoglobinmolekylet er der ei hemegruppe. Ei hemegruppe består av eit jarnatom bunde i ein heterosyklisk ring, kalla porfyrin. Dette jarnatomet er staden som oksygen bind seg til. Jarnatomet bind seg likt til dei fire nitrogenatoma i sentrum av ringen, desse ligg i same planet. I tillegg kan det dannast to bindingar til, loddrett på dette planet, ein på kvar side. Dette dannar den femte og sjette forma til molekylet. Jarnatomet kan enten vera toverdig, Fe+2 eller treverdig, Fe+3, men ferrihemoglobin (methemoglobin, Fe3+) kan ikkje binda oksygen. Alle hemoglobinmolekyl inneheld enten to α- eller to ξ-kjeder.
Ligandbindingar
Hemoglobin har også kompetitiv (konkurrerande) tiltrekking til svolvemonoksyd (SO), nitrogendioksyd (NO2) og hydrogensulfid (H2S). Jarnatomet i hemegruppa må vera toverdig (Fe+2) for å kunna transportera oksygen. Oksydering til treverdig jarn (Fe+3) omdannar hemoglobin til ferriglobin eller methemoglobin som ikkje kan binda til seg oksygen. Nitrogendioksyd og nitrogenoksyd er i stand til å omdanna hemoglobin til methemoglobin.
Andre oksygenbindande protein
I tillegg til hemoglobin er der i dyre- og planteriket ei mengd andre protein som har evna til å binda til seg oksygen. Andre organismar som til dømes bakteriar, protozoar og soppar har alle hemoglobinliknande protein som mellom anna tek seg av den reversible bindinga til ligandar i gassform.
Diagnostisk bruk
Glukoseinnhaldet i blod kan variera frå time til time, slik at ein, eller nokre få analysar på blodsukker ikkje treng visa sikkert kor god glukosereguleringa er hjå pasienten på lengre sikt. Ein blodprøve kan derfor analyserast på Hb A1c (glykosylert hemoglobin, «langtidsprøve»). Dette er meir representativt for blodsukkernivået over lengre tid (dei siste seks til åtte vekene). Diabetikarar med Hb A1c på 6,0 % eller mindre, er godt regulerte, ein verdi på over 7,0 % viser mindre god kontroll (ein godtek noko høgare verdi hjå eldre pasientar). Denne analysen er derfor svært nyttig ved kontroll av diabetikarar.
Jurij Averbakh
Liv og sjakkarriere
I 1956 gav Verdssjakkforbundet FIDE han tittelen Internasjonal dommar for problemsjakk og i 1969 vart han utnemnd til internasjonal sjakkdommar, International Arbiter.
Tsutomu Fujihara
Han spela for klubbane Cerezo Osaka og Avispa Fukuoka.
La Maddalena
La Maddalena (gallurese: A Madalena) er ei øy i Maddalenaøyane nær Bonifaciosundet nord for Sardinia i Italia. Ho er ein del av La Maddalena nasjonalpark. Det er òg namnet byen på øya og kommunen som utgjer øygruppa. Øya høyrer til provinsen Olbia-Tempio.
Byen
Innbyggjarane på La Maddalena snakkar ein sardo-korsisk dialekt kalla maddalenino.
Øya
Øya La Maddalena er kjend for strendene sine og har eit steinlendt terreng av granitt. Det ligg nokre gamle festningsverk på øya. Cala Francese og Bassa Trinita er to populære strender. Ho er forbunde til den nærliggande øya Caprera via ei vegfylling. Denne øya er kjend som bustaden til den italienske nasjonalisten Giuseppe Garibaldi.
Historie
La Maddalena har hatt mange namneendringar gjennom tidene. Romarane kalla ho Ilva, Fussa og Bucina og i mellomalderen vart ho kalla Bicinara før ho fekk namnet Santa Maria Magdalena på 1500-talet. Etter ei stund vart ho berre heitande La Maddalena.
Yuki Hiyama
Han spela for klubben Cerezo Osaka.
Amaldus Nielsen
Nielsen var fødd og voks opp i Mandal i Vest-Agder, og måla allereie som ung fleire motiv frå Sørlandet. Han studerte ved kunstakademiet i København frå 1854 til 1856, og studerte to gonger under Hans Gude, først ved kunstakademiet i Düsseldorf frå 1857–1858, og ti år seinare i Karlsruhe. Nielsen er rekna som ein sørlandsmålar, men han hadde òg motiv frå mellom anna Hardanger, Sogn og Hvaler, og i tillegg ein del frå Majorstua, der han lenge budde.
Cho Won-hee
Cho Won-Hee, med revidert transkripsjon Jo Won-hui er ein sørkoreansk fotballspelar som i 2010 spela for Suwon Bluewings i den koreanske K-ligaen på lån frå Wigan Athletic i engelsk Premier League, og for det sørkoreanske landslaget. Han var med på å vinna K-ligaen med Suwon i 2008. Han debuterte for Sør-Korea sitt landslag 12. oktober 2005 mot Iran, og skåra i den same kampen. Han var med i troppen til fotball-VM i 2006, utan å få spela. Han gjekk til Wigan i mars 2009 og ligadebuterte for klubben i den siste kampen i 2008/09-sesongen mot Stoke City. I januar 2010 gjekk han på lån til Suwon Bluewings for eitt år.
Shinya Ando
Shinya Ando er ein tidlegare japansk fotballspelar.
Han spela for klubben Vissel Kobe.
Amfibisk krigføring
Eit amfibisk åtak er ein av dei mest vanskelege militære operasjonane. Det krevst koordinering av eld frå skip og luftfartøy, medan bakkestyrkane skal setjast i land på ei kystlina som er kontrollert av fienden – som ofte har ein enorm fordel på grunn av det opne landskapet på dei fleste strender.
Før første verdskrigen
Mongolane freista å ta Japan med en invasjonsflåte på 1200-talet, men lukkast ikkje. Japanarane invaderte Korea seint på 1500-talet men vart slegne attende to gonger av flåten til den koreanske admiralen I Sun-sin.
Nyare tid
Etter andre verdskrigen vart amfibiske operasjonar mindre viktige, men ikkje uaktuelle. Framleis var det nyttig å halda fienden på tå hev gjennom å kunna trua kystlinene hans. Berre USA opprettheldt amfibiske styrkar i same skala som under andre verdskrigen, men fekk berre brukt dei til éin stor operasjon i etterkrigstida, nemleg ved Inchon i 1950 under Koreakrigen. Der vart 70 000 mann sette i land bak nordkoreanske liner, noko som letta trykket på SN-styrkane i Pusan og var eit vendepunkt i krigen. Etter dette hadde US-amerikanske flåtar marineinfanteri klåre med utstyret sitt på skip i Stillehavet og Middelhavet. Det vart brukt ein eller fleire forsterka bataljonar på rundt 1 800 mann per flåte.
Amfibisk landsetjing
I moderne tid vert troppar som skal føreta sjølve landgangen transporterte til kysten av større skip (til dømes eit amfibisk åtaksskip), for deretter å gå om bord i mindre båtar eller amfibiske køyretøy, som kan gå heilt inntil landingsstaden. I dei tilfella der helikopter vert brukte, er dette for å gje sikring til sjølve landgangen eller som ein mindre, avgrensa redningsoperasjon. Det finst òg spesialbygde skip som kan transportera utstyret og soldatane direkte til landingsstaden. USA, Storbritannia og Russland brukar i stor grad luftputefartøy i slike operasjonar, av di dei har høg fart og kan brukast også på land (og slik landsetja styrkane eit godt stykke inn på stranda), i tillegg til «konvensjonelle» skip.
Døme på landsetjing av US Marine Corps
Dei to regimenta som skal setjast i land over stranda lastar opp to av dei tre bataljonane sine, klåre til å gå inn i den første angrepsbølgja. Desse to bataljonane sender inn to kompani kvar. Av ein styrke på 54 000 mann er det om lag to dusin LVTP7 landgangskøyretøy med rundt 700 passasjerar som er den første angrepsbølgja. Den første bølgja brukar rundt 25 minutt på å koma i land. Med intervall på to minutt kjem dei neste bølgjene inn, følgd av stridsvognene, støtteavdelingar og anna personell. I løpet av åtte minutt har 3 000 mann og meir enn 150 pansra køyretøy og artilleri kome i land. I bakre lina ligg seks jagarar og to kryssarar. I lufta er opp til 400 kampfly klåre.
Det tredje regimentet har i mellomtida vorte sette i land med helikopter. Dei har landa 10 til 30 km inne i landet, godt hjelpne av jagarbombarar og kamphelikopter. Den første bølgja er samansett av 65 helikopter som bér ein infanteribataljon og eit batteri med artilleri. Somme gonger er det fleire landingsområde.
Amfibisk tilbaketrekking
Ved ei amfibisk tilbaketrekking tek ein ut eigne styrkar frå ein fiendtleg kyst eller ein kyst ein reknar med er fiendtleg. Dette gjer ein for å evakuera slagmarka, flytta styrkane raskt til ein annan stad eller rett og slett for å henta ut styrkar som har gjennomført oppdraget sitt.
LVT-/AAVP-serien
USA har utvikla ein serie av amfibiske køyretøy for å ta infanteriet relativt verna opp på stranda. Den siste inkarnasjonen er AAVP7A1. Den første forgjengaren var Roebling Alligator, utvikla mellom 1932 og 1937. Farten i vatnet var først om lag 4 km/t, noko som var lite praktisk. Med større maskinar gjekk det litt fortare, og etterfølgjaren Crocodile kom i 1940 og kunne nå om lag 15 km/t i vatn og 40 km/t på land.
Kjelder
Denne artikkelen byggjer på Amfibisk krigføring på Wikipedia på bokmål, [http://no.wikipedia.org/w/index.php?title=Amfibisk_krigf%C3%B8ring1&oldid=1256278 slik artikkelen var 26. september 2006]. Opphavspersonen til artikkelen er Harald Hansen
Nytt fra KOF er tidsskriftet til Kystartilleriets offisersforening.
Junichi Kawamura
Han spela for klubben Vissel Kobe.
Ronald
Kortformer som Ron og Ronny er også vanlege. Reginald, Reynold og Ronaldo er andre former av namnet.
Kometlandaren Philae
Namnet Philae kjem frå øya i Nilen der det vart funne ein obelisk som ein brukte til å omsetja rosettasteinen.
Tre
Gran, furu, bjørk, hassel, or, ask, alm, eik, osp og rogn er nokre vanlege tre i Noreg.
Ashley Cole
Cole starta karrieren sin i Arsenal. Sommaren 2006 gjekk han til London-rivalen Chelsea i ein bytehandel der Arsenal fekk 5 millionar britiske pund pluss spelaren William Gallas. Cole har vunne Premier League to gonger med Arsenal (2002 og 2004) og éin gong med Chelsea (2010). Han debuterte for det engelske A-landslaget 28. mars 2001 i ein kamp mot Albania.
Ramoen
Briten Geoffrey Hastings steig til topps på Ramoen den 7. september 1889 og stod for den fyrste kjende bestigninga. Der fann han "en vel bygget varde". Fjellet var eit kjent seglingsmerke for fiskarane som dreiv ute på Sunnmørshavet.
Geitbåt
Denne artikkelen vil i hovudsak taka for seg søfjordingen, men med merknader i fall der aurgjeldsgeita skil seg særleg ut.
Toskgansbåt
Toskgansbåtane med sine seks par årar vart, som namnet viser, bruka hovudsakleg til garnfiske etter torsk — særleg utpå havbankane.
Karakter
= Karaktersystem i Noreg =
Cantabria
1900-talet
Først i 1981 fekk regionen tilbake det opphavlege namnet sitt, og som med resten av regionane i Spania fekk Cantabria sjølvstyre.
Førde i Sunnfjord
Førde er handelssenter for Sunnfjord og har også offentlege tenestetilbod som Førde sentralsjukehus og ymse skular.
Dikt.no
Nettsida blei fram til februar 2008 drifta av SirCon, men etter dette har Dagbladet.no overteke driftinga av nettstaden.
Andorra i Eurovision Song Contest 2004
Finalen
Finalen vart halden 15. mars 2004. Marta Roure vann og fekk representere Andorra i Eurovision Song Contest 2004 med songen «Jugarem a estimar-nos».
Øyvind Korsberg
8. oktober 2009 vart Korsberg vald til 1. visepresident i Stortinget.
Korsberg har markert seg sterkt som skeptikar i klimadebatten, Han avviser i eit intervju med Nettavisen funnet til SNs klimapanel om at oppvarminga av klimaet er menneskeskapt som "fullstendig hysteri", skremselspropaganda og konsprasjonsteoriar. Målet til SN er berre meint for å skade industrien. Han markerer seg også som motstandar av føre-var-prinsippet.
Endemorene
Endemorenar i Noreg
I Noreg finn ein opptil 6-7 endemorenar framfor tidlegare brear. Har breen gått fram i ein dal, har endemorenen gjerne form som ein halvsirkel. Mange innsjøer er demma opp av endemorenar, som bresjøar.
Nieuwe Waterweg
Historie
På midten av 1800-talet var Rotterdam alt ein av dei største hamnebyane i verda, hovudsakleg på grunn av omlasting av varer frå Tyskland til Storbritannia. Den auka skipstrafikken skapte eit kapasitetsproblem sidan det var for mange greiner i elvedeltaet og det var vanskeleg å nå hamna.
The Knife
Songen var uvanleg aggressiv for å vere Genesis på denne tida, då dei fleste songane deira bestod av dempa, akustiske songar med poetiske tekstar. Songen starta med eit hoppande, marsjliknande orgelriff med tungt forvrengd gitar og bass, og kaotisk tromming. Peter Gabriel sa han ønskte å skrive noko som hadde stemninga som «Rondo» av The Nice hadde. I teksten var Gabriel inspirert av ei bok om Gandhi, «wanted to try and show how all violent revolutions inevitably end up with a dictator in power».
Jazz-fusion
Fusion, jazz-fusion eller jazzrock er ein musikksjanger som blandar jazz med element frå andre musikkstilar, hovudsakleg funk, rock, R&B, ska, elektronisk og verdsmusikk, men òg pop, klassisk og folkemusikk, eller stundom til og med metal, reggae, country, hip hop og meir. Fusionalbum kan ha mange stilartar innanfor same album.
1970-åra
I England vart jazz-fusion-rørsla leia av Nucleus, leia av Ian Carr med Karl Jenkins og John Marshall, som begge seinare vart med i jazzrock-bandet Soft Machine. Dei vart anerkjend som førande aktørar innan musikkstilen som fekk namnet Canterbury scene. Andre engelske band som spelte jazzrock var Blood, Sweat & Tears og Chicago.